**Stretnutie s MF SR**

**Termín:**             13. marca 2024

**Miesto:**             MF SR, Bratislava

**Prítomní:** MF SR: Dana Meager – poradkyňa p. Daniely Klučkovej, štátnej tajomníčky

Toško Beran - riaditeľ odboru legislatívy finančnej správy a správy daní,

Martina Bilíková – generálna riaditeľka sekcie daňovej

Mária Makrovská – riaditeľka odboru pre legislatívu a metodiku účtovníctva

SKDP: Miriam Galandová, prezidentka

Branislav Kováč, člen prezídia

Adriana Horváthová, tajomník

**Témy diskusie:**

1. regulácia povolania účtovník

**Diskusia:**

Úvodom pani prezidentka informovala prítomných o dôvodoch iniciovania riešenia problematiky regulácie poskytovania účtovníckych služieb, ako aj s náčrtom možných úvah, akým smerom by SKDP považovala za vhodné túto reguláciu realizovať, resp. v úvode sa zamyslieť nad výhodami pre štát, podnikateľov .... Informovala prítomných aj o už uskutočnených stretnutiach, na ktorých sme našli podporu. Iniciatívu vítajú ako zástupcovia audítorov, tak aj účtovníkov a podnikateľov. Informovaní boli aj zástupcovia FR SR, pričom vyjadrili predbežnú podporu tomuto návrhu. Rovnako sme ich informovali o obdobných právnych úpravách napr. vo Francúzsku alebo v Taliansku, kde prax ukazuje funkčnosť takéhoto modelu – komory dvoch profesií.

Zástupcovia MF SR si vypočuli našu argumentáciu a informovali nás o tom, že musíme doriešiť resp. nájsť odpovede napr. na otázky:

* či nedochádza k obmedzeniu práva voľby zástupcu
* aby bol riadne zabezpečený a pokrytý výkon všetkých účtovníckych služieb
* je namieste špecializácia profesií (JÚ, PÚ ...)

Poukázali na dôležitosť kontrolingu u podnikateľov.

**Závery:**

* **MF SR si prediskutuje otázky s FR SR príp. ďalšími dotknutými a bude nás informovať o výsledkoch**

Zapísala: A. Horváthová